钦定古今图书集成/方舆汇编/职方典/第1530卷 > 镇远府学校考 通志
## 钦定古今图书集成/方舆汇编/职方典/第1530卷 > 镇远府学校考 通志

本府

镇远府儒学　在府治东。明宣德元年，知府颜泽创建。成化十年，镇阳江溢，漂没，知府沈熊迁于治西。后以科第乏人，知府任佐于嘉靖二十三年仍徙故址，置正殿、两庑、戟门、棂星门、明伦堂。又凿泮池、斋祠、亭坊并教官署。明季苗毁。

皇清顺治十六年，知府宋应星建“明伦堂。”教授朱之

光，建棂星门并前后墙垣。康熙三年，知府张维坚重建正殿、两庑及“启圣” 、名宦、乡贤诸祠。二十七年，水灾漂没。三十一年，巡抚卫既齐捐资重建。

学田　原额二百二十三亩八分六釐六毫六丝六忽六微六纤六尘七渺。

荒芜田一百三十八亩六分六釐六毫六丝。实在熟田八十五亩一分九釐九毫九丝六忽六微六纤六尘七渺。

原额本色学租仓斗谷一百一十石七斗五升。荒田无征谷七十一石八斗九升四合。

实在有征谷三十八石八斗五升六合。

镇远县儒学　附府学

外县

施秉县儒学　：旧未设学。

皇清康熙二十六年，省偏桥卫入县，因改卫学为“县。”

学至“启圣” 、名宦、乡贤诸祠及学署，俱未创设。